बॉर्डर पर BSF ने पकड़ा; आपत्तिजनक सामान न मिलने पर पाकिस्तानी रेंजर्स को सौंपा
सीमा सुरक्षा बल (BSF) ने मंगलवार को पंजाब के तरनतारन सेक्टर में अंतर्राष्ट्रीय सीमा से पकड़े गए दो पाकिस्तानी नागरिकों को वापस सौंप दिया। मिली जानकारी के अनुसार BSF के जवानों को गश्त के दौरान दो युवक भारतीय सीमा में आते दिखे। Pakistan Nationalist Crossed Punjab Border; BSF Arrest | Return Pak Rangers Tarntaran
सीमा सुरक्षा बल (BSF) ने मंगलवार को पंजाब के तरनतारन सेक्टर में अंतरराष्ट्रीय सीमा से पकड़े गए दो पाकिस्तानी नागरिकों को वापस सौंप दिया। मिली जानकारी के अनुसार BSF के जवानों को गश्त के दौरान दो युवक भारतीय सीमा में आते दिखे। जवानों ने दोनों को पकड़ लिया। जांच में दोनों से कुछ भी आपत्तिजनक नहीं मिला है।
BSF की तरफ से साझा की गई जानकारी के अनुसार 5 जून, 2023 को किसान गार्ड गश्त पर थे। दो पाक नागरिक भारतीय सीमा में आए। घटना तरनतारन जिले के नौशेरा ढल्ला गांव के पास हुई। पकड़े गए पाकिस्तानियों की पहचान टोबा टेक सिंह निवासी 25 वर्षीय सबीब खान और पाकिस्तान के लाहौर के शादरा गांव के 21 वर्षीय मोहम्मद चंद के रूप में हुई।
1000 पाकिस्तानी रुपए मिले
पूछताछ करने पर, पकड़े गए पाक नागरिकों ने अनजाने में भारतीय क्षेत्र में प्रवेश करने का दावा किया। तलाशी के दौरान उनके निजी सामान और पाकिस्तानी 1000 रुपए के अलावा कोई भी आपत्तिजनक सामान नहीं मिला।
अधिकारियों से बातचीत के बाद वापस करने का लिया फैसला
BSF ने पाकिस्तान रेंजर्स से संपर्क किया और घटना को लेकर औपचारिक विरोध भी दर्ज कराया। BSF जवानों ने अधिकारियों से बातचीत की। अधिकारियों के आदेशों के बाद मानवीय सिद्धांतों के आधार पर सबीब खान और मोहम्मद चंद दोनों को मध्यरात्रि तकरीबन 1 बजे पाकिस्तान रेंजर्स को सौंप दिया गया।